b"\n_START_ARTICLE_\nEstaci\xc3\xb3 de r\xc3\xa0dio Varberg\n_START_SECTION_\nHist\xc3\xb2ria\n_START_PARAGRAPH_\nEl transmissor TBF (VLF) va ser constru\xc3\xaft l'any 1923, i cont\xc3\xa9 l'\xc3\xbanic emissor a alternador Alexanderson funcionant al m\xc3\xb3n. L'antena \xc3\xa9s un feix de cables aeris estesa en sis torres de 127 metres._NEWLINE_L'emissor de Grimeton es va utilitzar fins a mitjan de la d\xc3\xa8cada dels 50 per a les comunicacions telegr\xc3\xa0fiques transatl\xc3\xa0ntiques amb l'estaci\xc3\xb3  de Long Island, Nova York, Estats Units, i per a les comunicacions submarines fins a l'any 1996._NEWLINE_L'any 1968 es va instal\xc2\xb7lar un segon transmissor, amb t\xc3\xa8cniques de transistors i tubs per substituir la m\xc3\xa0quina rotativa, a la freq\xc3\xbc\xc3\xa8ncia de 17,2 kHz amb les mateixes antenes._NEWLINE_L'any 1996, l'emissor, en part mec\xc3\xa0nic, massa vell i antiquat, va ser aturat. El seu excel\xc2\xb7lent estat el va fer ser declarat monument nacional. Es pot visitar a l'estiu. Els dies dels esdeveniments nacionals, en particular en el Alexandersondagen (la jornada Alexanderson que se celebra cada any el tres de juliol), s'engega per transmetre el codi Morse del \xc2\xabindicatiu SAQ\xc2\xbb en 17,2 kHz ((... .- --.-))._NEWLINE_El transmissor de l'any 1960 \xc3\xa9s utilitzat encara per la marina sueca. _NEWLINE_L'estaci\xc3\xb3 de Grimeton no solament funciona en VLF, sin\xc3\xb3 tamb\xc3\xa9 en alta freq\xc3\xbc\xc3\xa8ncia (ona curta), en radio FM i en televisi\xc3\xb3. Una altra torre de 260 metres va ser constru\xc3\xafda l'any 1966 al costat de l'emissor de 40 kHz._NEWLINE_El 2 de juliol de 2004, l' Estaci\xc3\xb3 de R\xc3\xa0dio de Grimeton va ser inscrita en el Patrimoni de la Humanitat com l'\xc3\xbaltima supervivent de les grans estacions de transmissi\xc3\xb3 de r\xc3\xa0dio basades en t\xc3\xa8cniques anteriors a l'era de l'electr\xc3\xb2nica. Forma part tamb\xc3\xa9 de la European Route of Industrial Heritage._NEWLINE_Les \xc3\xbaltimes transmissions des de SAQ en 17.2 kHz van tenir lloc el 24 de desembre de 2013, el 29 de juny de 2014, el 25 de desembre de 2014, el 28 de juny de 2015 i el 3 de juliol de 2016. Almenys es realitzen dues transmissions regulars a l'any, una el primer diumenge de juliol i una altra la Nit de Nadal, el 24 de desembre, a m\xc3\xa9s a m\xc3\xa9s d'una o dues transmissions addicionals en ocasions especials o per a proves. _NEWLINE_Les transmissions m\xc3\xa9s recents de SAQ als 17.2 kHz van tenir lloc el 24 de desembre de 2013, el 29 de juny del 2014, el 24 de desembre del 2014, el 28 de juny del 2015 i el 3 de juliol del 2016._NEWLINE_Una estaci\xc3\xb3 id\xc3\xa8ntica a Pol\xc3\xb2nia (Nadawcza Radiostacja Transatlantycka Babice) va ser destru\xc3\xafda l'any 1945._NEWLINE_L'estaci\xc3\xb3 t\xc3\xa9 una superf\xc3\xadcie de 109,9 hect\xc3\xa0rees, on s'hi troben diversos edificis, l'emissora original Alexanderson, d'altres transmissors d'ona curta amb les seves antenes i d'altres edificis per al personal de l'estaci\xc3\xb3. Els edificis principals van ser dissenyats per l'arquitecte Carl \xc3\x85kerblad amb un estil neocl\xc3\xa0ssic. El disseny i construcci\xc3\xb3 de les antenes va ser realitzat per l'enginyer Henrik Kre\xc3\xbcger, sent en la seva \xc3\xa8poca les estructures d'enginyeria m\xc3\xa9s altes de Su\xc3\xa8cia."